தமிழ்நாடு அரசுப்பணியாளர் தேர்வாணையம், ஒருங்கிணைந்த குடிமைப் பணிகள் – IV (தொகுதி-IV) ல் அடங்கிய பணிகளுக்கான, 9351 காலிப்பணியிடங்களை நிரப்பும் பொருட்டு 11.02.2018 அன்று முற்பகல் எழுத்துத் தேர்வை நடத்தவுள்ளது. இத்தேர்வுக்கு 20.8 லட்சத்திற்கும் மேற்பட்டவர்கள் விண்ணப்பித்துள்ளார்கள் என்றும் ஒரு அறிவிப்பு வெளியாகியிருந்தது. தேர்வுக்கு இன்னும் சில நாட்களே இருக்கும் இந்நேரத்தில், என்ன செய்வது என்று அறியாமல் பலரும் புத்தகம் கையுமாகவே இருந்து வருகிறார்கள். ஒரு பகுதியினர் தேர்வுக்கான தனிப்பயிற்சியையும், மற்றும் சில பகுதியினர் தானாகவே பயிற்சியை மேற்கொண்டு வருகிறார்கள். வெற்றியாளர்களிடம் இருந்து பெறப்பட்ட அனுபவத்தின் அடிப்படையில், அதிக மதிப்பெண்களை பெறுவதற்கான சில டிப்ஸ்களை இணைத்துள்ளோம்.